Is-seklu għoxrin ma kienx nieqes minn mexxejja politiċi, soċjali u spiritwali kbar. Gandhi, Martin Luther King, John F. Kennedy, Winston Churchill, Nelson Mandela, Mother Theresa u bosta oħrajn li ħallew isem. Ġwanni Pawlu II huwa meqjus bħala wieħed mill-mexxejja l-aktar influwenti tas-seklu l-ieħor. Huwa meqjus minn kulħadd li kien strumentali fil-waqa' tal-Komuniżmu f' art twelidu u eventwalment fl-Ewropa tal-Lvan kollha. Ħadem bis-sħiħ għal relazzjonijiet aħjar bejn il-Knisja Kattolika u l-Knisja Ortodossa u l-Knisja Anglikana, il-Lhud u l-Islam. Wieħed mill-aktar mexxejja fl-istorja li vvjaġġa. Matul il-pontifikat tiegħu, pontifikat ta' 26 sena u 168 jum, huwa żar 129 pajjiż fosthom art twelidna, darbtejn. Kien jitkellem b' għadd ta' ilsna, minbarra lsien artu, il-Pollakk, kien jitkellem bit-Taljan, bl-Ingliż, bil-Franċiż, bil-Ġermaniż, bl-Ispanjol u l-Portugiż, bir-Russu u l-Kroat, Kien jaf tajjeb ukoll il-Grieg Klassiku u l-Latin. Kien it-Tlieta, 18 ta' Mejju tas-sena 1920, Emilia Kaczorowska, mart Karol Wojtyla, sottouffiċjal fl-armata Awstrijaka u aktar il quddiem f' dik Pollakka, għall-ħabta tal-ħamsa ta' waranofsinhar sejħet lill-majjistra ta' Wadowice, ir-raħal fejn kienu joqgħodu. Dan kien raħal pjuttost ċkejken u fih kienu joqgħodu madwar 7,000 ruħ. Kien madwar 50 kilometru bogħod minn Krakovja. Kienu għadhom lanqas daqqew is-sitta li Emilia welldet it-tielet iben tagħha. L-ewwel wild ta' din il-koppja kien fl-1906, tifel, Edmund. It-tieni wild tifla li semmewha Olga twieldet fl-1914 u mietet tat-twelid. Issa tweldilhom iż-żgħir li semmewh Karol għall-missieru u Joseph għall-missier putattiv ta' Ġesù. Jumejn wara kien mgħammed mill-kappillan militari Dun Franciszek Zak. Fi ċkunitu Karol Josef kien tifel fuq ruħu bħat-tfal l-oħra kollha ta' Wadowice. Kien iħobb jilgħab il- u kien ukoll jipprattika l-atletika. Kien tifel sportiv u l-misraħ li hemm bejn id-dar tal-ġenituri tiegħu u l-knisja parrokkjali tar-raħal kien joffri l-aħjar spazju biex jaħli l-enerġija li kellu. Ta' sitt snin beda jattendi l-iskola elementari. Kien lanqas għadu għalaq id-disa' snin, kien jonqsu xahar u ħamest ijiem għal għeluq snin meta Emilia, ommu ħalliet dan il-wied ta' dmugħ. Kien is-Sibt 13 ta' April, 1929 meta Karol spiċċa bla omm. It-tobba qalu li Emilia mietet kawża ta' infjammazzjoni fil-qalb u fil-kliewi. Minkejja ċ-ċokon tiegħu Karol ħass bil-kbir it-telfa tal-għażiża ommu. Bħal donnu dan ma kienx biżżejjed għaċ-ċkejken Karol. Ħuh Edmund li kien ikbar minnu 14-il sena, kien laħaq tabib u kien iservi fl-isptar Powszechny fi Bielsko. Kien tabib tassew tar-ruħ. Laqqat il-marda tal-iskarlattina mingħand wieħed pazjent tiegħu. Edmund miet fil-5 ta' Diċembru, 1932, fl-età ta' 26 sena. Karol kellu biss 12-il sena u kien digà tilef tnejn mill-aktar tliet persuni qrib tiegħu. Lejn nofs is-sena 1938, Karol flimkien ma' missieru marru jgħixu ġewwa Krakovja fejn il-ġuvnott beda jsegwi kors tal-filosofija ġewwa l-Università. Ma għaddewx wisq xhur li ma faqqgħetx it-tieni gwerra dinjija. Il-Polonja inħakmet min-nażisti Ġermaniżi u l-Università li fiha kien jattendi Karol ingħalqet. L-irġiel kellhom imiddu jdejhom għax-xogħol u kellhom iwarrbu l-istudju. Karol kellu jmur jaħdem f' barriera tal-ġebel u aktar tard bħala spiżjar ġewwa fabbrika tal-kimiki. Xejn ma kien żmien sabiħ għad-dinja. Xejn inqas sabiħ kien dan iż-żmien għall-Polonja. Biex il-ħajja tkompli ddewwaq l-imrar minn tagħha liż-żagħżugħ Wojtyla, nhar it-Tlieta, 18 ta' Frar, 1941, imut missieru b' attakk tal-qalb fl-età ta' 61 sena. Karol kien għad għandu 20 sena. Aktar tard huwa kien qal "Ta' għoxrin sena kont tlift lil dawk kollha li kont inħobb, lil dawk kollha li stajt inħobb, bħal oħti l-kbira li jgħidu li mietet sitt snin qabel ma twelidt jiena." Issa li mill-familja ma kien fadallu lil ħadd seta' jwettaq dak li kien ilu jberren f' moħħu. Ried jidħol is-seminarju, imma s-seminarju kien magħluq minħabba l-gwerra. Kellem lill-Arċisqof ta' Krakovja u fl-1942 beda' jiffrekwenta bil-moħbi xi korsijiet fil-Fokultà tat-Teoloġija. Sentejn wara s-seminaristi klandestini kienu trasferiti għal ġewwa l-palazz arċiveskovili u hemmhekk bqagħu sa' tmiem il-gwerra. Fid-9 ta' Settembru, 1944 irċieva it-tonsura u fis-17 ta' Diċembru tal-istess sena ingħata l-ewwel ordnijiet minuri. Ix-xahar ta' wara, fit-18 ta' Jannar, 1945 Krakovja kisbet il-ħelsien mill-Armata l-Ħamra u t-truppi Nażisti ħallew il-belt. F' Dicembru ta' wara ingħata il-lettorat u l-akkolitat u fit-13 ta' Ottubru tal-1946 ingħata is-sudjakonat u ġimgħa wara id-djakonat. Nhar il-qaddisin kollha tal-1946 kien ordnat saċerdot mill-Arċisqof Metropolita Adam Sapieha fil-kappella privata tiegħu. L-għada il-qassis novell qaddes l-ewwel quddiesa tiegħu fil-kripta tal-kattidral ta' Wavel b' suffraġju għal ommu u missieru. Wara s-saċerdozzju huwa intbagħat Ruma sabiex ikompli jistudja. Kien jistudja ġewwa l- , magħrufha aħjar bħala l- , l-università immexxijja mill-patrijiet Dumnikani. F' dawn is-snin li kien Ruma huwa kien joqgħod fil-Kulleġġ Pontifiċju Belġjan f' Via Quirinale. Fl-1948 reġa lura l-Polonja u kien jaqdi x-xogħol ta' Viċi Kappillan fil-paroċċa ta' Niegowic f' Bochnia, madwar 50 kilometru bogħod minn Krakovja. Qeda wkoll postijiet oħra f' xi parroċċi oħra. Fl-1958 meta Dun Karol kellu biss 38 sena inħatar isqof awżiljarju tal-Arċisqof ta' Krakovja. Nhar it-30 ta' Diċembru, 1963, l-Isqof Wojtyla kien nominat Arċisqof ta' Krakovja mill-Papa Pawlu VI. Fit-13 ta' Jannar ta' wara inħarġet il-bolla papali bin-nomina tiegħu bħala Arċisqof Metropolita ta' Krakovja. L-insedjament uffiċċjali għamlu fil-kattidral ta' Wavel nhar it-8 ta' Marzu, 1964. Tajjeb niftakru x' kien qiegħed jiġri fi ħdan il-Knisja Kattolika f' dawn is-snin li qegħdin insemmu. Wara l-mewt tal-Papa Piju XII, il-Kardinal Angelo Roncalli kien magħżul sabiex imexxi d-dagħajsa ta' Pietru. Dan kien seħħ fit-28 ta' Ottubru, 1958. Il-Papa l-ġdid għażel l-isem ta' Ġwanni XXIII. F' inqas minn tliet xhur mill-ħatra tiegħu dan il-papa twajjeb sejjaħ il-Konċilju Ekumeniku Vatikan II. Il-ftuħ ta' dan il-konċilju seħħ fil-11 ta' Ottubru, 1962. Fit-13 ta' Ġunju, 1963 tħabbret il-mewt tal-Papa Ġwanni XXIII. Bosta ħasbu li l-konċilju kien sejjer jieqaf. Sar il-konklavi u fis 26 ta' Ġunju, dejjem tas-sena 1963, l-Arċisqof ta' Milan, Giovanni Battista Montini intgħażel bħala s-suċċessur ta Ġwanni XXIII u ħa l-isem ta' Pawlu VI. Fl-ewwel messaġġ tal-papa l-ġdid fuq ir-Radju Vatikan, huwa qal li kien ser ikompli dak li beda l-papa ta'qablu. Bħala isqof, Wojtyla ħa sehem fis-sezzjonijiet kollha tal-Konċilju. Fil-5 ta' Ottubru, 1962 huwa ħalla Krakovja sabiex jattendi għall-ftuħ tal-Konċilju u għall-ewwel sezzjoni ta' dan il-Konċilju. Ħa sehem fl-erba' sessjonijiet tal-konċilju u ħadem direttament fuq il-kostituzzjoni pastolati , dwar il-Knisja fid-dinja tal-lum. Nhar jum il-Kunċizzjoni tas-sena 1965, il-Konċilju Vatikan II wasal fi tmiemu. Dakinhar il-Papa Pawlu VI wassal messaġġi lill-Padri Konċiljari, lil gvernijiet, lill-intellettwali, lill-artisti, lin-nisa, lill-ħaddiema, lill-fqar, lill-morda u liż-żgħażagħ. Kien tassew Konċilju ekumeniku li laqqa' kważi 2,500 ruħ bejn kardinali, patrijarki u isqfijiet minn madwar id-dinja kattolika kollha. Kien waqt li neħħa t-tikketta ta' Knisja Ewroċentrika u taha t-tikketta ta' Knisja Missjunarja. Wojtyla kellu sehem minn dan kollu! Nhar it-Tnejn, 29 ta' Mejju, 1967, il-Papa Montini ħabbar konċistorju. Konċistorju huwa n-nomina ta' isqfijiet bħala kardinali. Dan kien it-tieni konċistorju ta' Pawlu VI. Kien hemm 27 isqof f' dan il-konċistorju, wieħed minnhom kien l-Arċisqof ta' Krakovja, Karol Wojtyla. Huwa kien ikkonsagrat Kardinal nhar il-Erbgħa 28 ta' Ġunju, 1967, ġewwa l-Kappella Sistina. Waqt id-diskors ta' merħba, li sar bl-ilsien Franċiz, lill-Kardinali l-ġodda, il-Papa Pawlu VI meta sellem lill-Kardinal Wojtyla qallu: "B'ferħ kbir nilqgħuk fi ħdan il-kulleġġ imqaddes tal-Kardinali, inti iben ta' art glorjuża. [...] Inti taf li aħna qatt ma nsejna lill-pajjiżek." X' ried ifisser b' dan il-Kliem il-Papa Montini? Nafu li l-Unjoni Sovjetika Komunista minn wara l-gwerra sal-1989 imponiet ruħa fuq bosta pajjiżi tal-Ewropa tal-Lvant fosthom il-Polonja. Niżlet fuq din il-parti tad-dinja dik li kienet tissjjaħ 'Il-putiera tal-ħadid.' Illum nafu l-attroċitajiet li kienu jsiru dak iż-żmien mill-mexxejja tal-minġel u l-martell. Il-poplu Pollakk kien immexxi minn Władysław Gomułka bejn l-1956 u l-1970. Jiġifieri meta nħatar kardinal Wojtyla, Gomułka kien il-mexxej tal-Polonja. Fis-snin 60 f' dan il-pajjiż, fuq insistenza tal-Unjoni Sovjetika, kien hemm il-persekuzzjoni fuq il-Knisja Kattolika u fuq l-intelletwali. F' dan l-ambjent kien jgħix il-poplu Pollakk, ma' dan l-inkwiet kien iħabbat wiċċu kuljum l-Arċisqof Wojtyla. Mhux ta' b'xejn li Pawlu VI qallu dak il-kliem waqt il-ħolqien kardinalizju tiegħu. Waqt li d-dinja kienet mehdija tistenna r-rivoluzzjoni etika f' bosta pajjiżi Ewropej u Amerikani tat-68, id-dragun infernali kien qiegħed jaħqar u jhedded il-Knisja ta' Kristu taħt ir-reġimi Komunisti fl-Ewropa tal-Lvant. Bħala l-primat tal-Polonja huwa żamm kuntatt ma' niesu. Bħala kardinal ta' età żgħira kien imfittex minn bosta biex jagħti diskorsi f' pajjiżhom. Bejn l-1967 u l-1978 huwa kien mistieden iżur u jagħmel konferenzi f' bosta pajjiżi: L-Italja, Franza, l-Iżvizzera, il-Kanada u l-Istati Uniti, il-Lussimburgu , il-Bleġju l-Awstralja, New Zealand, Papua New Guinea u l-Filippini. Jekk semmejna iż-żmien ikraħ li minnu għadda l-poplu ta' wara l-Purtiera tal-ħadid taħt ir-reġimi Komunisti fis-snin 60, 70 u 80, ma nistgħux ngħidu li l-kumplament tad-dinja kien qiegħed jgħix fil-ġenna tal-art. Insemmu biss l-Italja, il-pajjiż tefgħa ta' ġebla bogħod minn ġżiritna. Lejn it-tieni nofs tas-snin sebgħin, il-peninsula Taljana inħakmet minn mewġa ta' terroriżmu. Żmien il- . Fl-għodwa tal-Ħamis, 16 ta' Marzu, 1978, il-jum li fih il-gvern Taljan ġdid ta' Giulio Andreotti kellu jkun ippreżentat lill-parlament sabiex jikseb il-fiduċja tiegħu, il-karozza li fiha kien hemm il-president tad-Demokrazija Kristjana, Aldo Moro kienet interċettata u mwaqqfa ġewwa Via Mario Farini, fil-belt ta' Ruma. Kien xogħol tal- . F' tebqa ta' għajn ġew sparati għadd ta' tiri li qatlu l-ħames membri tas-sigurta li kienu qegħdin jeskortaw lil Moro. Il-president Moro kien maqbud ostaġġ. Waqt li Moro kien sekwestrat, fis-16 ta' April, il-Papa Pawlu II talab personalment u pubblikament, il-ħelsien ta' ħabibu Aldo Moro, din it-talba kienet ippublikata fil-ġurnali Taljani kollha. Wara 55 jum ta' priġunerija Moro inqatel u l-kadavru tiegħu instab fil-bagoll ta' karozza f' Via delle Botteghe Oscure, f' Ruma. Dan kien att terroristiku wieħed li sar fl-hekk imsejħa snin taċ-ċomb. Il-ħerba li ħalla l-attakk fuq l-istazzjon ta' Bologna Biex nagħtu stampa aktar ċara tas-sitwazzjoni insemmu fuq fuq l-attentati prinċipali li seħħew f' dan id-deċenju li qed insemmu. Kien hemm bomba nhar it-12 ta' Diċembru, 1969 fi Piazza Fontana, f' Milan, li ħalliet 16 mejta. Bomba oħra tpoġġiet fuq ferrovija f' Gioia Tauro fit-22 ta' Lulju, 1970. Ħalliet 6 mejtin. Fil-31 ta' Mejju, 1972 f' Peteano di Sagrado inqatlu 3 . Fis-17 ta' Mejju tas-sena ta' wara saret bomba fil- ta' Milan li qatlet 4 u ħalliet 52 feruti. Fit 28 ta' Mejju, 1974 ġewwa Piazza della Loggia fi Brescia splodiet bomba li qatlet 8 min nies. Tliet ġimgħat wara il-Brigate Rosse qatlet żewġ suldati f' Padova. Fl-istess sena, fil-lejl tal-4 ta' Awwissu tisplodi bomba fuq ferrovija f' San Benedetto Val di Sambro, qrib Bologna, liema attentat kien ħalla 12 mejta u 48 feruti. Fit-28 ta' Mejju, 1979 inqatel it-Trejdunjonista Guido Rossa. Biex insemmu l-aħħar każ li għalaq dawn is-snin imdemmija, fit 2 ta' Awwissu, 1980, splodiet bomba fl-istazzjoni ċentrali tal-ferrovija ta' Bologna. Dan l-attentat terroristiku ħalla 85 persuna mejta u aktar minn 200 feruti. F' din il-klima u pressjoni terroristika għex l-aħħar snin ta' ħajtu il-Papa Pawlu VI. Bħal ma kien jagħmel ta' kull sena, huwa kien imur għall-vaganzi sajfin ġewwa Castel Gandolfo. Fis-sajf tal-1978 saħħtu kienet qegħda tbatti u nhar il-festa tas-Salvatur, għall-ħabta tal-9.40 il-Papa Montini mar jiltaqa' mal-Mulej. Fil-11 ta' Awwissu sar il-funeral tal-Papa u għalih kien preżenti wkoll il-Prelat Pollakk Wojtyla. Il-kardinali iltaqgħu għall-konklavi aktar tard dak ix-xahar. Beda fil-25 tax-xahar u l-għada il-Knisja ta' Kristu kellha mexxej ġdid: il-Kardinal Albino Luciani, li ħa l-isem ta' Ġwanni Pawlu I. Ir-renju fuq il-Katedra ta' Pietru għal dan il-papa kien biss ta' 33 jum. F' dawn il-ftit jiem huwa kellu l-ħin jiltaqa' mal-kardinali u ltaqa' ma' Wojtyla f' udjenza privata fit-30 ta' Awwissu. Jumejn wara, il-Kardinal Pollakk żar il-Liżar ta' Kristu ġewwa l-Belt ta' Turin. Dik is-sena kienet qegħda ssir espożizzjoni ta' din ir-relikwa fl-okkażjoni tar-raba' ċentinarju minn meta dan il-Liżar inġieb Turin minn Chambrey. Intant il-Papa Luciani miet fil-lejl ta' bejn it 28 u d-29 ta' Settembru. Hemm bosta għejdud dwar il-mewt ta' dan il-Papa iżda xejn ma huwa ċert. Li nafu fi żgur huwa li kellu problemi ta' saħħa. 33 jum li taw lid-dinja Kattolika il-Papa tat-tbissima. Fl-4 ta' Otubru sar il-funeral ta' dan il-papa u għal dabra oħra nerġgħu nsibu lill-kardinali miġburin ġewwa l-Belt Eterna sabiex jagħtu l-aħħar tislima lis-suċċessur ta' Pietru u l-ewwel tislima li suċċessur li kellu jintgħażel. Il-konklavi sabiex jintgħażel is-suċċessur ta' Papa Luciani beda fl-14 ta' Ottubru, 1978. L-għada għajnejn id-dinja kienu fuq iċ-ċumnija tal-Kappella Sistina, imma l-ebda daħna bajda ma ħarġet minnha. It-tnejn 16 ta' Ottubru, tard wara nofsinhar, id-dinja reġgħet bdiet taħseb li l-kardinali għadhom ma waslux biex jgħażlu Papa ġdid, imma ħin bla waqt deher duħħan ħiereġ miċ-ċumnija tas-Sistina. Ħin ta' inċertezza għax kien hemm min ra daħna bajda u kien hemm min raha sewda. Fis-18.45 il-bieb tal-loġġa ta' fuq il-bieb prinċipali tal-Bażilika tal-Vatikan infetaħ u minnu ħareġ il-Kardinal Pericle Felici li qal: " ". Il-folla numeruża miġbura fi infexxet f' għajat u ċapċip u l-Kardinal waqaf għal ftit ħin. X' ħin il-folla siktet, il-Kardinal kompla: " ." Min? Min hu? Qatt ma smajna bih! Dawn kienu l-ewwel kliem li tlissnu minn bosta li kienu qegħdin isegwi dan l-avveniment minn fuq it- jew mill-pjazza. L-istess kummentatur tar-RAI, li kien qiegħed ixandar dirett minn ma kienx ippreparat għal dan l-isem li bla mistenni nxtered mal-erbat irjieħ tad-dinja f' leħħa ta' berqa. Kulħadd stenna xi diskors bil-Latin jew agħar, bil-Pollakk, imma l-ewwel kliem tiegħu lill-poplu kien bit-Taljan " Kompla l-ewwel diskors tiegħu bit-Taljan u qalilhom biex jekk jieħu żball fl-ilsien għani tagħhom, (tagħna) għadhom jikkoreġuh. F' dan l-ewwel diskors semma wkoll lill-Madonna Santissima li lilha offra lilu nnifu anke fl-arma tiegħu " " Kollni tiegħek! L-għada huwa ċċelebra quddiesa flimkien mal-Kardinali u fit 22 ta' Ottubru beda uffiċċjalment il-missjoni tiegħu bħala il-263 suċċessur ta' Pietru. Kellu 54 sena – età żgħira meta mqabbla mal-età ta' papiet preċedenti. Kien mimli enerġija u fuq kollox kellu ħeġġa kbira. Kien il-Papa li aktar minn dawk ta' qablu mar jiltaqa' man-nies u mal-mexxejja tal-popli. Fis-27 sena ta' pontifikat għamel 1,166 udjenza ġenerali ta' nhar ta' Erbgħa li għalihom ipparteċipaw aktar minn 17-il miljun u nofs persuna. Kellu mħabba speċjali għaż-żgħażagħ li wasslet għall-bidu tal-Jum Dinji taż-Żgħażagħ fl-1985. Daqstant ieħor kien iħobb il-familja u sa mill-1994 bdiet issir il-laqgħa dinjija tal-familji. Kien ukoll mira ta' attentat fuq ħajtu mit-tork Mehmet Ali Ağca, fit-13 ta' Mejju, 1981 ġewwa . Mexxa l-Knisja ta' Kristu lejn it-tielet millenju ta' Kristjaneżmu. Ipproklama 1,338 beatu u 482 qaddis. Kiteb 14-il Enċiklika, 15-il Esortazzjoni Appostolika, 11-il Kostituzzjoni Appostolika u 45 Ittra Appostolika. Ħareġ il-Katekiżmu tal-knisja Kattolika u rriforma id-Dritt Kanoniku. Kiteb ukoll 5 kotba li xi wħud minnhom insibuhom ukoll maqlubin għall-Malti. Għalina l-Maltin jibqa' il-Papa speċjali li ġie jżurna dabtejn. L-ewwel żjara tiegħu fostna kienet bejn il-25 u s-27 ta' Mejju, 1990. L-aħħar żjara tiegħu f' Malta kienet bejn it-8 u d-9 ta' Mejju, 2001 fejn temm il-vjaġġ tiegħu fuq il-passi ta' San Pawl wara żjara fil-Greċja u s-Sirja. Waqt din iż-żjara huwa kien ibbeatifika lil Dun Ġorġ Preca, lil Nazju Falzon u lil Adeodata Pisani. Biex inkun għidna kollox dan il-Papa kien waqaf għal ftit ħin fl-ajruport ta' Malta fl-1 ta' Settembru, 1990 qabel ma beda l-vjaġġ tiegħu fit-Tanzanija, il-Burubi, Rwanda u l-Kosta tal-Avorju. Is-saħħa tal-Papa Wojtyla bdiet tnin bil-mod il-mod u kien hemm min ħaseb li kien sejjer iħalli s-siġġu tiegħu imma kull meta kien mistoqsi din il-ħaġa huwa dejjem wieġeb li Kristu ma warrabx minn fuq is-salib. Fl-2001 instab li l-Papa kien qiegħed inħakem mill-marda tal-Parkinson. Din l-aħbar ingħatat lid-dinja fl-2003. Minbarra r-rogħda f' idejh beda jsibha bi tqila biex jitkellem. Beda jonqsu wkoll is-smiegħ. Minkejja dan kolu moħħi baqa' jaħdem tajjeb ħafna u kien kapaċi jkompli jmexxi l-Knisja ta' Kristu b' mod perfett. Fl-1 ta' Frar, 2005 iddaħħal l-isptar Gemelli ta' Ruma fejn kien rikoverat sal-10 ta' Frar. Kull ma jmur saħħtu bdiet tħallih u kien jidher ċar li ma kienx fadallu wisq magħna. Nhar Ħadd il-Għid, 27 ta' Marzu, 2005, huwa ttawwal mit-tieqa tal-appartament tiegħu fil-Vatikan. Il-Kardinal Angelo Sodana qara l-mesaġġ tal-Papa u Ġwanni Pawlu II ta l-barka Urbi et Orbi. Xtaq ilissen xi ħaġa imma saħħtu ma ppermettietlux. L-Erbgħa ta' wara deher mill-ġdid fit-tieqa ta' kamartu. Mill-ġdid pprova jlissen xi ħaġa imma kollu ta' xejn. Il-Kardinal Josef Ratzinger fisser dak li ried jgħid "Jiena ġejt narakom u issa ġejt taraw lili." Din kienet l-aħħar darba li d-dinja rat lil-Papa Ġwanni Pawlu II ħaj. Minn issa 'l quddiem għajnejn id-dinja kollha kienu fuq it-tieqa tal-appartament tal-Papa. Is-sibt 2 ta' April, 2005, sibt fuq l-Għid, lejlet il-festa tal-Ħniena Divina, il-ħin kien id-9.37 ta' filgħaxija. Id-dawl tal-kamra tal-Papa li kien ilu mixgħul jiem sħaħ intefa. Id-dinja żammet in-nifs! Minkejja li konna ilna naraw saħħtu tnin ma ridniex li jinfired minn magħna. Il-Monsinjur Loenardo Sandri ħabbar uffiċjalment lill-folla preżenti fil-pjazza u lid-dinja kollha: "Il-Papa mar lura fid-dar tal-Missier." Tkantat ir- u l-qniepen tal-Vatikan bdew idoqqu mota ta' luttu. Segwew din il-mota il-qniepen kollha tal-knejjes tad-dinja. Bkietu d-dinja lil dan il-Papa kbir. U kellha għalxiex tibkieh għax nistgħu ngħidu bla tlaqlieq li biddel wiċċ id-dinja. Mexxejja politiċi u reliġjużi riedu lkoll jagħtu l-aħħar tislima tagħhom u ħallew pajjiżhom u marru Ruma. Il-kadavru tiegħu kien espost għall-pubbliku fil-bażilika tal-Vatikan mit-Tnejn 4 ta' April. Marru jarawh għall-aħħar darba aktar minn 3 miljun ruħ. Il-quddiesa tal-funeral li saret fil-pjazza ta' quddiem il-Vatikan kienet iċċelebrata l-Ġimgħa 8 ta' April u kienet immexxiha mill-Kardinal Ratzinger bħala d-dekan tal-Kulleġġ tal-Kardinali. L-għajta tal-folla kienet waħda " !" Sena wara il-Papa Benedittu XVI ta dispensa għall-ftuħ tal-kawża tal-beatifikazzjoni tal-preċessur tiegħu. Normalment kawża bħal din ma tinfetaħx qabel 5 snin mill-mewt, imma fil-każ ta' Wojtyla saret din l-eċċezzjoni. Il-kawża nfetħet uffiċċjalment fit 28 ta' Ġunju 2006. Fid 19 ta' Diċembru, 2009, Karol Wojtyla kien proklamat Venerabbli. Fl-14 ta' Jannar ta' din is-sena il-Papa Benedittu XVI ħabbar li l-kongregazzjoni għall-Kawżi tal-Qaddisin kienet sabet li l-fejqan ta' Sor Marie Simon-Pierre mill-marda tal-Parkinson, seħħ b' miraklu bl-interċessjoni tal-Papa Ġwanni Pawlu II, u għalhekk kien sejjer jiġi ibbeatifikat fl-1 ta' Mejju. L-1 ta' Mejju 2011 għandu sinifikat speċjali. 1 ta' Mejju 2011 huwa l-Ħadd fuq l-Għid il-Kbir, il-Ħadd tal-Ħniena Divina, il-festa mwaqqfa minn Papa Ġwanni Pawlu II. 1 ta' Mejju huwa l-ewwel jum tax-xahar iddedikat lil Marija Santissima li tant kien iħobb Karol Wojtyla. Huwa l-ewwel jum tax-xahar li fih twieled it-tifel iż-żgħir ta' Emilia Kaczorowska u żewġha Karol Wojtyla. L-1 ta' Mejju – festa ta' San Ġużepp Ħaddiem – Jum il-Ħaddiem. U dan il-Papa kien ħaddiem fil-veru sens tal-kelma. Ħadem manwalment, intelletwalment, politikament u fuq kollox spiritwalment. Mhux ta' b'xejn id-dinja għajtet "Santo Subito!". Mhux ta' b' xejn id-dinja sejħitlu Ġwanni Pawlu l-Kbir. Bottum Joseph Informazzjoni miksuba minn: http://it.wikipedia.org/wiki/Terrorismo_in_Italia#Principali_attentati
SANTO SUBITO!